Do hod se da Joseph Mohr eainat, daß a scho 1816 a boa Veasal gschrim hod. Mid de is a zan Leahra Franz Xaver Gruber gaunga und hodn gfrogt, ob aa ned a Melodie, fia zwoa Soloschtimman, an Chor und ana Gitarrnbgleitung dazua schreim kennt. Em Gruber hom de Veasal gfoin und so hod a se am 24. Dezemba higsezt und hod de Zeun vatont. Gsunga hom's de Zwoa midm Chor und schtod da Oaglmusi hod da Mohr af da Gidarr de Melodie gschpuid.